《次韵孙与之见寄》
宋代·陈著

江山百里余，相得肯相疏。
寄雁苦无便，遗鱼俄有书。
心能谦以下，义得兑之初。
耐久难忘处，我将铭陋居。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。